Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: másodlagos forma.« [25/1999. (VII. 7.) AB határozat,
Paragraph Index: 459

másodlagos forma.« [25/1999. (VII. 7.) AB határozat, ABH 1999, 251, 261.] Mindebbõl fakadóan nem kényszeríthetõ ki népszavazás eredményeként, hogy az Országgyûlés, mint alkotmányozó hatalom járjon el.” [50/2001. (XI. 29.) AB határozat, ABH 2001, 359, 364-365.] Mi következik a fenti tételekbõl a konkrét ügyre nézve? Induljunk ki az Alkotmány rendelkezéseibõl! Az Alkotmány 28/B. § (1) bekezdése értelmében országos népszavazás és népi kezdeményezés tárgya az Országgyûlés hatáskörébe tartozó kérdés lehet. Az Alkotmány 28/C. § (5) bekezdésének e) pontja értelmében nem lehet országos népszavazást tartani az Országgyûlés feloszlásáról. Az Alkotmány 28/D. §-a szerint: „Országos népi kezdeményezést legalább 50 000 választópolgár nyújthat be. Az országos népi kezdeményezés arra irányulhat, hogy az Országgyûlés hatáskörébe tartozó kérdést az Országgyûlés tûzze a napirendjére. Az országos népi kezdeményezésben megfogalmazott kérdést az Országgyûlés köteles megtárgyalni.” A két közvetlen hatalomgyakorlási forma közül az Alkotmány az országos népszavazás intézményének tulajdonít nagyobb jelentõséget, amelyet a rá vonatkozó – más államok Alkotmányától eltérõ – szokatlanul részletes szabályozásával is kifejezésre juttat. Részletezi így azokat a tárgyköröket is, amelyekrõl nem tartható országos népszavazás, közöttük ilyenként említi az Országgyûlés feloszlását is. Ilyen – tárgykörét érintõ – megszorítás az országos népi kezdeményezésre vonatkozóan nincs, az Alkotmány szó szerinti szövege pusztán arról szól, hogy „az Országgyûlés hatáskörébe tartozó kérdést az Országgyûlés tûzze a napirendjére”. Az országos népi kezdeményezés szûkszavú alkotmányi szabályozása is jelzi, hogy az alaptörvény ezt az intézményt nem tekinti az országos népszavazással azonos súlyú intézménynek. [Más rendelkezései is érzékeltetik e két közvetlen hatalomgyakorlási forma közötti sorrendet: a) Országos népszavazás kezdeményezésére 200 000, illetõleg 100 000 választópolgár kezdeményezésére van szükség; országos népi kezdeményezéshez elegendõ az 50 000 állampolgár kezdeményezése; b) Országos népszavazás elrendelésére irányuló állampolgári kezdeményezés esetén négy hónapig, országos népi kezdeményezés esetén két hónapig lehet aláírást gyûjteni (28/E. §).] Az iméntiek nyomán felvethetõ: szándékában állhatott-e az alkotmányozó hatalomnak olyan jogot adni az országos népi kezdeményezésnek, amelyet az országos népszavazásnak nem biztosított? Tárgyunkhoz közelítve: a képviseleti (parlamentáris) demokrácia talaján álló, s minden részében annak az alapintézményeit szabályozó Alkotmány lehetõvé akarta-e tenni az országos népi kezdeményezés számára azt a hatáskört, amelyet az általa elsõsorban és részletesen szabályozott országos népszavazás intézményétõl expressis verbis megtagadott? Azaz: az Országgyûlés feloszlásának kezdeményezési jogát!

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes